CELEX: 62009FN0011
Language: hu
Date: 2009-02-08 00:00:00
Title: F-11/09. sz. ügy: 2009. február 8-án benyújtott kereset – Marcuccio kontra Bizottság

18.4.2009   
            
            
               HU
            
            
               Az Európai Unió Hivatalos Lapja
            
            
               C 90/40
            
         2009. február 8-án benyújtott kereset – Marcuccio kontra Bizottság
   (F-11/09. sz. ügy)
   2009/C 90/64
   Az eljárás nyelve: olasz
   
      Felek
   
   
      Felperes: Luigi Marcuccio (Tricase, Olaszország) (képviselő: G. Cipressa ügyvéd)
   
      Alperes: az Európai Közösségek Bizottsága
   
      A jogvita tárgya és leírása
   
   Az alperes azon határozatának megsemmisítése, amelyben elutasította a felperes orvosi költségeinek 100 %-os arányban történő megtérítése iránti kérelmét.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a felperes orvosi költségeinek megtérítése iránti, 2007. december 27-i kérelmét elutasító határozatot;
            
         
               —
            
            
               amennyiben szükséges, semmisítse meg a 2008. október 16-i feljegyzést;
            
         
               —
            
            
               a Közszolgálati Törvényszék kötelezze a Bizottságot arra, hogy az orvosi költségek 100 %-os megtérítése címén fizessen meg a felperesnek 356,18 eurót vagy olyan ennél kisebb összeget, amelyet igazságosnak és méltányosnak ítél, valamint ezen összeg kamatait mindkét kérelemnek a címzetthez történő megérkezését követő ötödik hónap első napjától számítva, mégpedig évi 10 %-os, évente tőkésített kamatot, illetve olyan mértékű és olyan tőkésítésű kamatot, olyan időponttól kezdve, amelyet a Közszolgálati Törvényszék méltányosnak ítél;
            
         
               —
            
            
               a Közszolgálati Törvényszék a Bizottságot kötelezze a költségek viselésére.